stanford-oval/wikipedia huggingface dataset:
דומיניק לה קפרה
הערות שוליים

↑  "Dominick LaCapra". Cornell University Department of History. נבדק ב-24 בפברואר 2012. {{cite web}}:  (עזרה)
↑  Gordon, Peter (2011) Review of History and Its Limits: Human, Animal, Violence, Journal of Modern History 83 (no. 1), pp. 139-40.
↑  See Goldberg, Amos (2000) Interview, The Multimedia CD 'Eclipse Of Humanity', Yad Vashem, Jerusalem, available on-line at http://www1.yadvashem.org/odot_pdf/Microsoft%20Word%20-%203648.pdf
↑  See, for example, Berkhofer, Jr., Robert (1995) Beyond the Great Story: History as Text and Discourse (Harvard University Press); Clark, Elizabeth A. (2004) History, Theory, Text: Historians and the Linguistic Turn (Harvard University Press), esp. chaps. 6 and 7; Dosse, François (2003) La marche des idées : Histoire des intellectuels — histoire intellectuelle (Editions La Découverte); Jay, Martin (1988) Fin-de-Siècle Socialism and Other Essays (Routledge), pp. 47-61; Kramer, Lloyd S. (1989) "Literature, Criticism, and Historical Imagination: The Literary Challenge of Hayden White and Dominick LaCapra", in Hunt, Lynn ed., The New Cultural History (University of California Press); Novick, Peter (1988) That Noble Dream: The "Objectivity" Question and the American Historical Profession (Cambridge University Press); and Toews, John (1987) "Intellectual History after the Linguistic Turn: The Autonomy of Meaning and the Irreducibility of Experience" American Historical Review (92), 879-90.
↑  See, for example, Eisenstein, Paul (2003) Traumatic Encounters: Holocaust Representation and the Hegelian Subject (State University Press of New York); Hutcheon, Linda (1988) A Poetics of Postmodernism: History, Theory, Fiction. (Routledge); Kaplan, E. Ann, Trauma Culture: The Politics of Terror and Loss in Media and Literature (Rutgers University Press, 2005); Oliver, Kelly (2001) Witnessing Beyond Recognition (University of Minnesota Press); Rothberg, Michael (2000) Traumatic Realism: The Demands of Holocaust Representation (University of Minnesota Press); and Weissman, Gary (2004) Fantasies of Witnessing: Postwar Efforts to Experience the Holocaust (Cornell University Press).
↑  Monroe, Jonathan (2002). Writing and revising the disciplines. Cornell UP. p. 194. ISBN 978-0-8014-8751-4. נבדק ב-8 בפברואר 2012. {{cite book}}:  (עזרה)
↑  See "Archived copy". אורכב מ-המקור ב-2012-06-15. נבדק ב-2012-03-14. {{cite web}}:  (עזרה)
↑  "Archived copy" (PDF). אורכב מ-המקור (PDF) ב-2016-05-27. נבדק ב-2012-03-14. {{cite web}}:  (עזרה)
| --- | --- |
בקרת זהויות :  NLI: 987007264033205171  PLWABN: 9810537348205606  BNE: XX1722427  BnF: cb12032884m (data)  CANTIC: a11734462  GND: 121104915  ISNI: 0000 0001 1462 7814  LCCN: n81132183  NKC: jx20060203006  NLG: 322172  NLK: KAC200109182  NTA: 068372663  SUDOC: 028506316  VIAF: 97982340   WorldCat (עם VIAF): 97982340 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דומיניק לה קפרה".
דניאל פלנט

| --- | --- |

 לידה:  חיפה
 תחום יצירה:  איור, קומיקס 
 
דניאל (דני) פלנט הוא סופר, גרפיקאי, מאייר, וצייר קומיקס. פרסם שלושה ספרי נוער עם איורים מעשה ידיו.
תולדות חייו

דניאל פלנט נולד בחיפה לפנחס ואסתר פלנט. פלנט העביר את ילדותו בנתניה ומגיל 7 עבר להתגורר בתל אביב שם למד בבית הספר היסודי "הכרמל" ולאחר מכן בגימנסיה "שלווה". אביו, שהיה בעל מנסרת יהלומים, נפטר בהיותו בן 15. שירת בצה"ל בחיל הקשר ובשירות המילואים שירת בין השאר באוגדה 369 בסיני בתקופת מלחמת ששת הימים ומלחמת יום כיפור. נשוי לנילי, מדריכה לשיטת "פלדנקרייז", ולזוג שני ילדים.
עבודה ויצירה

בילדותו הצטיין פלנט בציור ולאחר מכן גם בכתיבה ועד מהרה החל לשלב בין השניים. לקראת סוף שרותו הצבאי יצר קשר עם עורכי עיתון הילדים "הארץ שלנו", בנימין תמוז ויעקב אשמן, והחל לצייר עבורם סדרות "קומיקס". במסגרת עיתון זה אייר מספר רב של סיפורים בנושאים שונים, רובם פרי עטו וחלקם נכתבו בידי מחברים אחרים כמו פנחס שדה (תחת השם עמשא). לאחר שנים מספר עזב את העיתון והחל לעבוד כגרפיקאי, במטרה להרוויח יותר. בתחילה עבד כעצמאי ויכולותיו כמאייר וכיוצר רעיוני הביאו לו הצלחה לא מועטה. עד מהרה התעניינו בו משרדי הפרסום השונים אתם עבד ושכנעו אותו להצטרף אליהם כעובד מן המניין. במסגרת זו פגש ב-1967 את ס. עזרא, מומחה להדפסת משי, ויחד עמו פתח בית דפוס בשיטת ה"משי" בשם "ידעגרף", שהתמחה בשלב מסוים בהדפסת רפרודוקציות של ציירים. עד אז כבר הופצו בשוק הפרסום עשרות מעבודותיו בתחומים שונים ומגוונים (הכל עבודת יד ללא התערבות מחשב) ובנוסף עסק גם בפיסול. כמו כן הוציא לאור את ספרו הראשון לנוער, מעוטר באיוריו, שנקרא בשם "המסע המוזר במכונת הזמן" בהוצאת אחיאסף. בעקבות המיתון הגדול (1967) שפרץ בארץ, הורע מצבו של בית הדפוס ודניאל יצא מן השותפות בו ועבר לחברת "אל על" בה החל לעבוד במחלקת ההדרכה כגרפיקאי. אחרי 35 שנות עבודה במחלקות ההדרכה, הפרסום, הגרפיקה, מדור הטפסים ולבסוף כמנהל בית הדפוס, פרש מחברת "אל על" לא לפני שהוציא לאור את ספרו השני לנוער, "החייל" בהוצאת "לילך" המעוטר אף הוא באיוריו.
פלנט המשיך בכתיבה וספרו האחרון, שהופיע תחת שם העט "פ. דניאל", "אימת הערפד", יצא לאור ב-2013 בהוצאת "ספרי צמרת". זהו סיפור פנטזיה על חבורת ילדים משנות ה-50 של המאה העשרים שנקלעה להרפתקה יוצאת דופן. יש בספר זיכרונות רבים משנות ילדותו של דניאל ברחובות תל אביב הישנה ותיאורים אותנטיים מהווי השנים הללו.
פירוט יצירות

סיפורי קומיקס אותם כתב וצייר
אוצרו של מוכר העתיקות.
מלב אפריקה עד שארם א שייך.
הצנחנים תוקפים.
סוכן חשאי מס.17 פרק א'.
המבול השני
עין הנץ.
סוכן חשאי מס.17 פרק ב'
טרזן מלך הג'ונגל.
טרזן הבוואנה הגדול.
קטועי האצבעות.
השלישייה בלב ברזיל.
סיפורי קומיקס אותם כתב פנחס שדה ופלנט צייר
אהבתה של הנסיכה סלינה וגבורתו של האביר טריסטן.
רוח הבלהות בטירה המקוללת.
ציידי הזהב.
בת המלך והשודד היהודי.
הרפתקאות הפלאים של ורגיליוס החמור.
מתל אביב לדמשק וחזרה.
סדרות וסיפורים מאוירים
כך חיו אבותינו.
יציאת מצרים.
המסע המוזר במכונת הזמן.
מסתרי טיבט.
ליל הגנרלים (כתב: ה.ה. קירסט).
הספרים אותם כתב פלנט וגם אייר
"המסע המוזר במכונת הזמן" בהוצאת "אחיאסף", 1971
"החייל" בהוצאת "לילך", 1998
"אימת הערפד" בהוצאת "ספרי צמרת", 2013.
הערות שוליים

↑  המסע המוזר במכונת הזמן, דבר, 19 במרץ 1971
↑  אימת הערפד באתר סימניה
| --- | --- |
בקרת זהויות :  NLI: 987007290278205171  VIAF: 298217101   WorldCat (עם VIAF): 298217101 
איור של פלנט מהספר "החייל"
פסל של פלנט - "לוחם ששת הימים"
דייוויד בולה

| --- | --- |
אין תמונה חופשית
 לידה:  27 במאי 1953 סטורס, ארצות הברית 
 פטירה:  12 בפברואר 2024 (בגיל 70) קנט, ארצות הברית 
 השכלה:  סורבון 
 מסעדות:  בולה
 davidbouley.com
 
דייוויד בולה (בצרפתית: David Bouley;‏ 27 במאי 1953 – 12 בפברואר 2024) היה שף ומסעדן אמריקאי, בעל מסעדות בטרייבקה, בעיר ניו יורק. הוא נודע במיוחד בשל מסעדת הדגל שלו "בולה" (Bouley).
קריירה

דייוויד בולה נולד בסטורס, קונטיקט. בראשית הקריירה שלו הוא עבד במסעדות בקייפ קוד, סנטה פה, ניו מקסיקו ולבסוף בצרפת ושווייץ. בעת שהותו באירופה, אחרי שסיים את לימודיו בסורבון, עבד בולה עם רוז'ה ורז'ה, פול בוקיז, ז'ואל רובישון, גסטון לנוטר ופרדי ז'ירארדה. אחרי שרכש ניסיון, שב בולה לעבוד בעיר ניו יורק במסעדות מובילות באותה עת כמו "לה סירק", "לה פריגור", "לה קוט באסק", כמו גם שימש כסגן שף במסעדה שפתח רוז'ה ורז'ה בסן פרנסיסקו. משם, בולה נעשה השף של מסעדת "מונראשה" מזמן פתיחתה בטרייבקה ב-1985. המסעדה משכה תשומת לב מהר מאוד וזכתה בניקוד של שלושה כוכבים מהניו יורק טיימס. ב-1987 פתח בולה מסעדה משלו בשם "בולה" בטרייבקה, המשקיפה על Duane Park.
ב-1991, מדריך זגאט שאל 7,000 סועדים, "איפה היית רוצה לאכול את הארוחה האחרונה של חייך?" תשובתם הייתה "בולה". בולה זכה בשני כוכבים במדריך מישלן האדום עד שהוא שינה את מיקומה של המסעדה ב-2008. מסעדה אחרת של בולה בניו יורק, "דאנוב" (Danube), זכתה בכוכב אחד במדריך מישלן. 
"דאנוב" עברה שינוי בעיצובו של הארכיטקט SuperPotato או טקאשי סוגימוטו ונקראה 'brushstroke Restaurant' (מסעדה בתנועת מכחול). מסעדת "בראשסטרוק" השוכנת ברחוב הדסון 30, נפתחה באפריל 2011 ומשלבת כוחות בין בולה לטסוג'י קולינרי אינסטיטיוט באוסקה, שמשלבת בין תרבות אוכל יפנית ברמה גבוהה לבין מרכיבים אמריקאיים מובחרים.
Bouley Test Kitchen הוא אירוע פרטי ומעבדת בישול לשפים אורחים ולפיתוח מתכונים עבור מסעדותיו של בולה. במתקנים השתמש צוות אמריקאי עבור תחרות בוקיז ד'אור ב-2011, שבראשה עמדו דניאל בולו ותומאס קלר.
בקיץ 2008 נישא בולה לניקול ברתלם, אמנית וצלמת.
נפטר ב-12 בפברואר 2024.
ספרו

East of Paris: The New Cuisines of Austria and the Danube (Ecco) Authors: David Bouley, Mario Lohninger, Melissa Clark (2003).
דרקון מצליף

| דרקון מצליף |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: דמויי איגואנה
משפחה:: חרדוניים
סוג:: דרקון מצליף
שם מדעי
 Amphibolurus ‏ואגלר, 1830

דרקון מצליף (שם מדעי: Amphibolurus) הוא סוג לטאות ממשפחת החרדוניים החיים באוסטרליה.
אורכם של לטאות אלה 8.4-13 ס"מ והם בעלי גוף אפור בעל קשקשים קוצניים מעל הגב והראש ובעלי זנב ארוך אותו הם מניעים במהירות. חלק מהמינים מפוספסים בצבע בהיר בצידיים. הראשים משולשים והחוטם ארוך.
לטאות אלה חיות ביערות הלחים וגם באזורי צמחייה ליד נהרות באזור הטרופי של אוסטרליה. לטאות אלה חיות בין ענפי העצים ונמלטות למעלה בעת סכנה והן מוסוות הן בין ענפי העצים והן על הקרקע. הן טורפות חרקים קטנים ופרוקי רגליים דומים.
אלו לטאות טריטוריאליות המסמנות בעזרת ידיהם וזנבם ליריבים להתרחק. במקרה שלא יסתלק היריב השליט יתקוף אותו וינשוך אותו בפראות.
מינים

Amphibolurus burnsi
Amphibolurus gilberti
Amphibolurus longirostris
Amphibolurus muricatus
Amphibolurus nobbi
Amphibolurus norrisi
Amphibolurus temporalis
דסטינו

| --- | --- |
קרונוס, שליט הטיטאנים במיתולוגיה היוונית,  מצויר בטכניקה הייחודית של סלבדור דאלי. מתוך הסרט.
קרונוס, שליט הטיטאנים במיתולוגיה היוונית,  מצויר בטכניקה הייחודית של סלבדור דאלי. מתוך הסרט.
 בימוי:  דומיניק מונפרי
 הופק בידי:  בייקר בלודוורת'
 תסריט:  סאלבדור דאלי ג'ון האנץ'
 מוזיקה:  ארמנדו דומינגוז
 מדינה:  צרפת, ארצות הברית 
 חברת הפקה:  חברת וולט דיסני
 חברה מפיצה:  סרטי וולט דיסני, דיסני+ 
 שיטת הפצה:  וידאו על פי דרישה 
 הקרנת בכורה:  2 ביולי 2003
 משך הקרנה:  7 דקות
 שפת הסרט:  ספרדית
 סוגה:  סרט מונפש 
 פרסים:  מועמדות לפרס אוסקר
 דף הסרט ב־IMDb
 
דסטינו (באנגלית: Destino) הוא סרט הנפשה קצר שהופץ בשנת 2003 על ידי חברת וולט דיסני. הסרט הוא ייחודי בכך שעבודת ההפקה עליו החלה בשנת 1945, 58 שנה לפני השלמתו הסופית. הפרויקט היה שיתוף פעולה בין האנימטור האמריקאי וולט דיסני לבין הצייר הספרדי סאלבדור דאלי, ומציג מוזיקה מקורית שנכתבה על ידי המלחין המקסיקני ארמנדו דומינגוז (Armando Dominguez). אורך הסרטון הוא שבע דקות והוא בוים על ידי דומיניק מונפרי. "דסטינו" היה מועמד לפרס האוסקר לסרט הקצר הטוב ביותר בשנת 2003.
הסרטון מציג את סיפור אהבתו הבלתי-אפשרית של קרונוס לבת תמותה, והוא מציג אותה רוקדת בנוף סוריאליסטי ועוברת מטמורפוזות בין חפצים משונים. המצויר בסגנונו הייחודי של דאלי. בסרטון אין דיאלוג כלל וברקע רק שיר בספרדית. בסרטון מופיעות רקדניות בלט לצד שחקני בייסבול, שעונים נמסים, טלפונים מעופפים, עיניים עטופות בטוקסידו, נמלים ההופכות לאופניים, פסלים חסרי ראש ודימויים רבים מהמיתולוגיה היוונית.
תהליך ההפקה

דאלי התעניין מאוד בקולנוע, ויצר כמה סרטים כאשר הראשון והמפורסם שבהם הוא "Un Chien Andelou"  ("כלב אנדלוסי)" אותו יצר עם הבמאי לואיס בוניואל בשנת 1929. בשנה לאחר מכן יצר עמו את  L' Age D'or וב-1945 יצר את סצנת החלום הסוריאליסטי עבור היצ´קוק בסרטו Spellbound ("בכבלי השכחה") ומאוחר יותר ביים בעצמו כמה סרטים קצרים. דאלי רצה לעשות סרט עם דיסני אשר הקסים אותו בעבודתו וכשנפגשו בארוחת ערב אצל ג'ק וורנר פנה דאלי לדיסני וזה התלהב מהרעיון.
דסטינו, "גורל" בתרגום לעברית מאיטלקית, פורטוגזית, ספרדית וגליסית, נכתב כסטוריבורד על ידי ג'ון האנץ' מדיסני וסאלבאדור דאלי במשך שמונה חודשים בין 1945 ל-1946, אך בעיות כלכליות אשר נקלעה אליהן החברה בתקופת מלחמת העולם השנייה גרמו לדיסני להפסיק את ההפקה, לאחר שיותר מ-150 רישומים כבר הוכנו. האנץ' עצמו השלים סרטון נסיוני קצר של 18 שניות בתקווה לעורר מחדש את עניינה של החברה בדסטינו, אך ללא הועיל, וההפקה הוקפאה למועד לא ידוע.
בשנת 1999 גילה אחיינו של וולט דיסני, רוי אדוארד דיסני, את "דסטינו" במהלך העבודה על הסרט פנטסיה 2000 והחליט להחזירו לתהליך הפקה, כאשר המלאכה להשלמת הסרטון הוטלה על מחלקת ההפקות הצרפתית של דיסני בפריז. הסרטון הופק על ידי בייקר בלודוורת' והבימוי נעשה על ידי האנימטור דומיניק מונפרי, אשר היה זה תפקיד הבימוי הראשון שלו. קבוצה של כ-25 אנימטורים עבדה על פיענוח הסטוריבורד האיזוטרי של דאלי והאנץ' כאשר הם נעזרו ביומניה האישיים של אשתו, גאלה דאלי וקבלו הדרכה מהאנץ' עצמו, עד להשלמת הפרויקט. התוצאה הסופית היא בעיקר סרטון אנימציה קלאסי הכולל חלקים מקוריים, אך גם הנפשה ממוחשבת. החלק בן ה-18 שניות שיצר האנץ' מופיע בצורתו המקורית, והוא החלק בו מופיעים שני הצבים.
הפצה ופרסום

הפרויקט הגמור אמור היה להיות חלק מהסרט "פנטזיה 2006" שנגנז, אך לאחר ביטולו הוחלט להפיצו (יחד עם שלושה סרטים קצרים נוספים) כסרט עצמאי. הקרנת הבכורה של דסטינו נעשתה ב-2 ביולי 2003 בפסטיבל אנסי הבינלאומי לסרטי אנימציה שבצרפת. הסרט קיבל ביקורות נלהבות, הוא זכה בחמישה פרסים בפסטיבלים ברחבי העולם ואף היה מועמד לפרס אוסקר לסרט המונפש הקצר הטוב ביותר בשנת 2004.
ב-1 ביוני 2007 הוצג דסטינו בתערוכה "Dali and film" שהתקיימה  במוזיאון טייט מודרן שבלונדון למשך שלושה חודשים. התערוכה מציגה את שיתוף הפעולה שקיים דאלי עם יוצרים נודעים של סרטים נוספים כמו לואיס בוניואל, אלפרד היצ'קוק והאחים מרקס. בנוסף, הוא הוצג במוזיאון לאמנות מודרנית בניו יורק ובתערוכות נוספות בפלורידה, לוס אנג'לס ואוסטרליה, וכן במוזיאון דאלי בספרד.
הקטע היה אמור להיכלל בסרט של דיסני בסגנון "שלישיית בלוויל" אך ההפצה בוטלה, והפצה מסחרית של הסרט נדחתה כמה פעמים על ידי חברת דיסני. הסרטון הופץ בנובמבר 2010 ב-DVD אשר כולל בנוסף לסרטון גם סרט דוקומנטרי שמתאר את תהליך ההפקה המשותף לדיסני ולדאלי.
הערות שוליים

↑  אילנה גרף, "דאלי והקולנוע", אתר "טקסטורה"
↑  בקולנוע וטלוויזיה - רצף של רישומים שבהם מצוירים מראש ה'שוטים' של העלילה, כאמצעי עזר בתהליך ההפקה
↑  רשימת הזכיות והמועמדויות של "דסטינו" באתר IMDb (באנגלית)
דניאל פיליפס

דניאל שאקיל ג'בארי פיליפס (באנגלית: Daniel Shaquille Jabari Phillips; נולד ב-18 בינואר 2001 בלונדון שבאנגליה) הוא כדורגלן טרינידדי-אנגלי המשחק בעמדת הקשר האחורי בקבוצת סט. ג'ונסטון מליגת העל הסקוטית ובנבחרת טרינידד וטובגו.
חיים אישיים

פיליפס הוא בן דוד מדרגה שנייה של כדורגלן נבחרת טרינידד וטובגו לשעבר איאן קוקס (אנ').
קריירת מועדונים

פיליפס גדל במחלקות הנוער של צ'לסי וווטפורד. ב-22 באוגוסט 2019 הושאל המל המפסטד טאון מהנשיונל ליג דרום עד לחודש ינואר 2020, הוא ערך חמש הופעות ליגה והבקיע שער אחד במדי המועדון.
ב-11 בספטמבר 2020 ערך פיליפס את הופעת הבכורה שלו בווטפורד, בניצחון 1-0 על מידלסברו במסגרת המחזור הראשון בפוטבול ליג צ'מפיונשיפ לעונת 2020/2021. בסך הכל ערך שתי הופעות ליגה במדי המועדון.
ב-23 ביולי 2021 הושאל פיליפס לג'ילינגהאם מהפוטבול ליג הראשונה למשך עונת 2021/2022. הוא ערך 24 הופעות ליגה במהלך תקופת ההשאלה.
ב-10 באוגוסט 2022 חתם פיליפס על חוזה לשנתיים בסט. ג'ונסטון מליגת העל הסקוטית. ב-13 באוגוסט ערך את הופעת הבכורה שלו במועדון, בהפסד 4-0 לגלאזגו ריינג'רס במסגרת המחזור השלישי בליגה לעונת 2022/2023. בעונתו הראשונה במועדון ערך 23 הופעות ליגה.
קריירה בינלאומית

ב-25 במרץ 2021 ערך פיליפס את הופעת הבכורה שלו בנבחרת טרינידד וטובגו, בניצחון 3-0 על נבחרת גיאנה במסגרת מוקדמות מונדיאל 2022.
הערות שוליים

↑  Phillips: A composed and gifted academy graduate set for international call באתר The athletic, ‏ 15 בספטמבר 2020 (באנגלית)
↑  PHILLIPS SIGNS בחשבון הטוויטר הרשמי של המל המפסטד טאון, 22 באוגוסט 2019 (באנגלית)
↑  Gills land Watford prospect on loan באתר הרשמי של ג'ילינגהאם, 23 ביולי 2021 (באנגלית)
↑  St Johnstone boss Callum Davidson pleased to sign 'combative' Daniel Phillips באתר BT Sport, ‏ 10 באוגוסט 2022 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דניאל פיליפס".
דרקון צפעי

| דרקון צפעי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-אצטגנון
משפחה:: דרקוניים
סוג:: Echiichthys
מין:: דרקון צפעי
שם מדעי
 Echiichthys vipera ‏קיווייה, 1829
תחום תפוצה


דרקון צפעי (שם מדעי: Echiichthys vipera) הוא מין של דג גרם ממשפחת הדרקוניים שבסדרת הדקראים והוא המין היחידי בסוגו, היחיד במשפחתו שאינו שייך לסוג דרקון (Trachinus). הוא מצוי על הקרקעית  במימי האוקיינוס האטלנטי.
תיאור

הדרקון מגיע לאורך של 15 ס"מ בממוצע כשפרטים גדולים הגיעו לאורך 18 ס"מ. הוא בעל קשקשים כחולים-אפרפרים מלמעלה וצידיים כסופים-לבנים. הוא בעל סנפירי חזה רחבים העוזרים לו לשכב בשקט במקומו. הדג הוא שחיין גרוע ובמקום זה בעל קוצים לאורך גבו עם בלוטות ארס חזק. הוא בעל עיניים גדולות ולסתות חזקות המופנות כלפי מעלה ובתוכם שיניים חדות.
דג זה חי לרוב על קרקעית הים החולית והבוצית בעומק של מטרים ספורים עד 150 מטרים מפני הים. הוא נמצא לחופי מזרח האוקיינוס האטלנטי בין הים הצפוני למרוקו ומדיירה וכן מגיע למי הים התיכון. דג זה אורב על קרקעית הים בהסוואה לטרף של דגים וסרטנים החולפים מעליו.
זהו המין הארסי ביותר במשפחתו והוא בעל קוצים חלולים על גבו. כאשר הוא מאוים הקוצים מזדקרים ומזריקים את הארס לתוקף. הארס חלש מכדי להרוג אך כואב ביותר ובעל גירוי עז המורגש בחצי שעה מהעקיצה. השפעת הארס חלה לאורך 24 השעות מהעקיצה וכוללת בעיקר התנפחות, גלי כאב וחום ולעיתים כאבים בקשרי הלימפה. עם זאת רק לעיתים רחוקות הארס יהרוג כתוצאה מאלרגיה.
טיפול שכיח בעקיצות הוא שטיפת אזור ההכשה במים רותחים, המחלישים את פעולת הארס.
דלקת קרום לב מכווץ

| --- | --- |

דלקת קרום לב מכווץ מוגדרת על ידי קרום הלב פיברוטי (מעובה).
 תחום:  קרדיולוגיה 
 קישורים ומאגרי מידע
 eMedicine:  157096 
 MeSH:  D010494
 סיווגים
 ICD-10:  I31.1 
 ICD-11:  BB22 
 
דלקת כרום לב מכווץ (באנגלית: Constrictive pericarditis) הוא מצב רפואי, המאופיין בקרום לב מעובה, פיברוטי, המגביל את יכולתו של הלב לתפקד כרגיל. במקרים רבים, המצב קשה לאבחון .
סימנים ותסמינים

סימנים ותסמינים של דלקת קרום לב מכווץ תואמים את התופעות הבאות: עייפות, בטן נפוחה, קשיי נשימה (קוצר נשימה), נפיחות ברגליים וחולשה כללית. מצבים קשורים הם דלקת קרום לב חיידקית, פריקרדיטיס ודלקת קרום הלב לאחר התקף לב.
הגורמים

הגורם לדלקת קרום לב מכווץ בעולם המתפתח[דרושה הבהרה] הוא אידיופתי (מקור לא ידוע), אם כי ככל הנראה זיהומית באופיה. באזורים שבהם השחפת שכיחה, היא הגורם בחלק גדול מהמקרים. הגורמים לדלקת קרום לב מכווץ כוללים:
שחפת
ניקוז לא שלם של דלקת קרום לב מוגלתית
זיהומים פטרייתיים וטפיליים
דלקת קרום לב כרונית
דלקת קרום לב פוסט ויראלית
לאחר ניתוח
בעקבות MI, שלאחר אוטם שריר הלב
בשילוב עם אסבסט ריאתי
פתופיזיולוגיה

המאפיינים הפתופיזיולוגיים של דלקת קרום לב מכווץ נובעים מקרום לב מעובה, פיברוטי, היוצר מעטפת לא תואמת סביב הלב. קליפה זו מונעת מהלב להתרחב כאשר דם חודר אליו. ככל שהלחץ על הלב עולה, נפח השבץ יורד כתוצאה מהפחתת ההתרחבות הדיאסטולית בחדרים. זה גורם לשינוי נשימתי משמעותי בזרימת הדם בחדרי הלב.
אבחון

האבחון של דלקת קרום לב מכווץ הוא לעיתים קרובות קשה לביצוע. בפרט, לקרדיומיופתיה רסטריקטיבית יש הרבה מאפיינים קליניים דומים לאלו של דלקת קרום לב מכווץ, והבחנה ביניהם אצל אדם מסוים היא לעיתים קרובות דילמה אבחנתית.
צילום רנטגן חזה - הסתיידות קרום הלב (נפוץ אך לא ספציפי), תפליטים פלאורליים הם ממצאים נפוצים.
אקו לב - הממצא האקוגרפי העיקרי הוא שינויים בנפח תא הלב.
CT ו-MRI - סריקת CT שימושית בהערכת עובי קרום הלב, הסתיידות וקונטור החדרים. MRI לבבי עשוי למצוא עיבוי פריקרדיאלי והיצמדות פריקרדיאלית-שריר הלב. ניתן למצוא שינוי במחיצת החדרים במהלך הנשימה גם באמצעות MRI לבבי. הגברת גדוליניום מאוחרת יכולה להראות שיפור של קרום הלב עקב התפשטות פיברובלסטים ונאווסקולריזציה.
בדיקת דם BNP - בודקת את קיומו של הורמון הלב, brain natriuretic peptide, הקיים רק בקרדיומיופתיה רציפה אך לא בדלקת קרום לב מכווץ.
צנתור לב קונבנציונלי.
בדיקה גופנית - יכולה לחשוף מאפיינים קליניים הכוללים סימן קוסמאול ונקישה פריקרדיאלית.
טיפול

הטיפול המובהק בדלקת קרום הלב המכווץ הוא פשיטת או חשיפת קרום הלב, שהוא הליך כירורגי שבו מקלפים את קרום הלב כולו מהלב. בהליך זה יש סיכון משמעותי, עם שיעורי תמותה של 6% ומעלה במרכזי הניתוח גדולים.
תוצאה גרועה היא כמעט תמיד תוצאה לאחר ביצוע ההליך עבור דלקת קרום הלב המכווץ שמקורה נגרמה מקרינה, בנוסף חלק מהחולים עלולים לפתח אי ספיקת לב לאחר הניתוח.
לקריאה נוספת

Hoit, B. D. (25 ביוני 2002). "Management of Effusive and Constrictive Pericardial Heart Disease". Circulation. 105 (25): 2939–2942. doi:10.1161/01.CIR.0000019421.07529.C5. PMID 12081983. נבדק ב-21 בספטמבר 2015. {{cite journal}}:  (עזרה)
דניאל פטריקה צ'ובאנו

דניאל פטריקה צ'וֹבאנו (ברומנית: Daniel Petrica Ciobanu, נולד ב-1991), הוא פסנתרן רומני, יליד פיאטרה ניאמץ.
ביוגרפיה > ילדות ונעורים

צ'ובאנו החל לנגן בפסנתר בגיל תשע, ובהמשך קיבל מלגות לימודים לקונסרבטוריון המלכותי של סקוטלנד. הוא השלים את לימודיו בבית הספר הגבוה למוזיקה ע"ש אלפרד קורטו בפריז אצל מריאן ריביצקי ובאוניברסיטה לאמנויות של ברלין עם פסקל דוויו ומרקוס גרו.
ביוגרפיה > קריירה

הופעתו הראשונה של צ'ובאנו על במה בינלאומית הייתה ב-2016, אחרי שזכה במדליות זהב בתחרות הפסנתר הבינלאומית אוניסה בדרום אפריקה ובפסטיבל הפסנתר הבינלאומי BNDES בריו דה ז'ניירו. בשנת 2017 זכה הן בפרס הקהל והן במדליית כסף בתחרות לפסנתר ע"ש רובינשטיין בתל אביב. לאחר זאת הופיע בקרנגי הול בניו יורק, באלבפילהרמוני בהמבורג, בגוונדהאוס בלייפציג, בקונצרטהאוס ברלין, בכיכר ג'ון סמית בלונדון והפסטיבל הבין-לאומי ג'ורג'ה אנסקו בבוקרשט. כמו כן יצא למסעות קונצרטים ביפן, סין, טייואן, דרום אפריקה וברזיל.
צ'ובאנו מרבה להופיע בגוונדהאוס בלייפציג, הן כסולן עם תזמורת הגוונדהאוס תחת שרביטו של עומר מאיר ולבר וברסיטלים. הוא ניגן עם התזמורת הסימפונית של קסטיליה אי לאון, תזמורת רשות השידור הלאומית של ויילס, הפילהרמונית הבלטית הפולנית ופסטיבל שלזוויג-הולשטיין. כמו כן הופיע עם התזמורת הפילהרמונית המלכותית, תזמורת הקונצרטהאוס של ברלין, פסטיבל אנסקו בבוקרשט, הפילהרמונית הישראלית והקאמרטה הישראלית ירושלים ועוד.
באוגוסט 2001 ניגן ברסיטל בפסטיבל לוצרן ובהופעתו הראשונה בקונצרטהאוס של וינה ניגן סונאטות לכינור ופסנתר מאת בטהובן עם הכנר יוליאן רחלין. ב-2010 הופיע לראשונה ברויאל פסטיבל הול ומאז ניגן ברסיטלי סולו ברחבי אירופה, וכן בריו דה ז'ניירו, בתל אביב ובטאיפיי.
ב-2017 ייסד צ'ובאנו את פסטיבל המוזיקה ניאמץ בעיר הולדתו פיאטרה ניאמץ ברומניה, ליצירת במה בינלאומית חדשנית ורעננה לטובי האמנים הצעירים של זמננו. הפסטיבל השנתי מתנהל במשך שבוע בהרי הקרפטים וכולל לא רק מוזיקה קלאסית אלא גם צורות אמנות אחרות כמו ג'אז, וידאו, ציור ומחול.
בעונת 2020/21 התמנה צ'ובאנו לאמן הבית הראשון של התזמורת הפילהרמונית ג'ורג'ה אנסקו בבוקרשט, לתקופה של שלוש עונות.
בספטמבר 2020 יצא לאור בהוצאת אקסנטוס תקליטור סולו ראשון שלו ובו יצירות מאת פרוקופייב, דביסי, ליסט ואנסקו. התקליטור התקבל בשבחים יוצאי-דופן מצד הביקורת.
ביקורות

צליל מלא ומזהיר, שליטה פסנתרנית כבירה, רגישות, מקוריות ללא אגו מופרז" (אלן לומפש). אישיותו המוזיקלית הייחודית של צ'ובאנו ויכולתו הטכנית מביאות אותו להופעות עם תזמורות מן המעלה הראשונה ברחבי העולם.
באלבום בכורה זה, מציג עצמו דניאל צ'ובאנו כאמן מוכשר ועתיר-רגש ביותר. מבט מקרוב מגלה את התבונה והכישרון ואת המחשבה הזהירה בגישתו ליצירות. מבחינה מוזיקלית, רצון הפסנתרן להציג את סיפורו לוכד כליל את קשב המאזין, ויכולתו הטכנית נקייה מכל מכשול. עם דניאל צ'ובאנו, המוזיקה היא חווייה.
הערות שוליים

↑  העולם של בכשטיין, ביוגרפיה של דניאל צ'ובאנו
↑  אתר תחרות רובינשטיין
1 2  העולם של בכשטיין,  ביוגרפיה של דניאל צ'ובאנו
1 2  אלן לומפש, המנהל האמנותי של פסטיבל שארפ
דרקון מים

| דרקון מים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
משפחה:: חרדוניים
סוג:: דרקון מים
מינים
 Physignathus cocincinus  Physignathus lesueurii
שם מדעי
 Physignathus ‏קיווייה, 1829

דרקון מים (שם מדעי: Physignathus) הוא סוג במשפחת החרדוניים ובו 2 מינים, אשר לעיתים מסווגים כמינים יחידים.
דרקוני המים הם חרדונים גדולים ומכוסי קוצים, המשווים להם צורת דרקון. הם חיים בדרום-מזרח אסיה בתאילנד, קמבודיה, וייטנאם, סין ואוסטרליה במגוון בתי גידול טרופיים אבל ליד מקווי מים מתוקים, בהם הם יכולים לשחות.
לטאות אלה בעלות קוצים על גופם וראשם, לסתותיהם גדולות, עיניהם חדות ראייה וזנבם גדול. הם אוכלי בשר, בעיקר של חרקים ופרוקי-רגליים אבל גם מחולייתנים קטנים שימצאו. הם גם לא בוחלים בקניבליזם.
הדרקונים מוכרים כחיות מחמד נפוצות המצריכים גידול מועט יחסית.
מינים

| שם | שם מדעי | תמונה | אורך |
| --- | --- | --- | --- |
| דרקון מים סיני | Physignathus cocincinus |  | אורך: עד 80 ס"מ |
| דרקון מים אוסטרלי | Physignathus lesueurii |  | אורך: עד 60 ס"מ |